# Lilith Verstrynge Revuelta

Lilith Verstringe Revuelta (Madrid, 8 de juliol de 1992) és una historiadora, politòloga i política espanyola, exsecretària d'Estat per a l'Agenda 2030 i ex-secretària d'organització de Podemos, càrrec del qual va dimitir el 26 de gener de 2024.

## Biografia

És filla de Jorge Verstrynge Rojas i de Mercedes Revuelta de les Heras. Té dos germanastres, Sigfrido, banquer establert a Luxemburg, i Eric, també banquer. A més, té un germà, René, estudiant a Londres. Es va criar al barri de Fuente del Berro, una zona residencial pertanyent al barri de Salamanca a Madrid.
Va començar els seus estudis en el madrileny Liceu Francès i, amb disset anys, se'n va anar a París per a estudiar una llicenciatura d'Història a l'escola Denis Diderot. Va continuar els seus estudis a l'escola de Ciències Polítiques i Estudis Europeus de la Universitat de la Sorbona. Té un màster en Relacions Internacionals (per la LMU Múnic) i s'ha format en “alt funcionariat i quadres polítics” per l'Institut Republicà del Servei Públic de França.
Durant la seva estada a França va treballar com a ajudant de premsa de la publicació d'opinió i anàlisi política Dispara Magazine i, posteriorment, va ser responsable de la revista política Le Vent Es Lève i col·laboradora en El salto diario.
La seva carrera política va començar el 2016 com a assistent de Podemos al Parlament Europeu. Després de tornar a Madrid, es va incorporar a l'Assemblea de Madrid i, posteriorment, al Ministeri de Drets Socials i Agenda 2030. Va ser designada com a responsable de Transició Ecològica i, el juny de 2021, es va posar al capdavant de la Secretaria d'Organització de Podemos, sent la primera dona a ocupar aquest càrrec.
El juliol de 2022 va ser designada per la ministra de Drets Socials, Ione Belarra, per a assumir la secretaria d'Estat per a l'Agenda 2030, càrrec que va mantenir fins a la formació del govern sorgit de les eleccions generals de 2023.
El 26 de gener de 2024 va dimitir de tots els seus càrrecs a Podem i va abandonar la seva acta de diputada al Congrés que havia obtingut per la circumscripció de Barcelona en les eleccions del juliol del 2023. L'escó que deixa lliure va passar a formar part de Moviment Sumar.

## Referències

* ↑ Riveiro, Aitor. «Lilith Verstrynge: "En 2015 Podemos respondió a la indignación y ahora toca responder a la desafección política"» (en castellà). ElDiario.es, 08-07-2021. [Consulta: 10 juny 2023].
* ↑ «Real Decreto 655/2022, de 26 de julio, por el que se nombra Secretaria de Estado para la Agenda 2030 a doña Lilith Verstrynge Revuelta.». boe.es. [Consulta: 27 juliol 2022].
* ↑ Mendoza, Karmele; Belarra, Ione «Menores Migrantes en Bizkaia: Entre la protección y el control». RIEM. Revista internacional de estudios migratorios, 5, 2, 06-04-2017, pàg. 227–259. DOI: 10.25115/riem.v5i2.412. ISSN: 2173-1950 [Consulta: 24 juliol 2022].
* 1 2 «Lilith Verstrynge renuncia a l'acta de diputada i al seu càrrec a la direcció de Podem». Vilaweb, 26-01-2024. [Consulta: 28 gener 2024].
* ↑ Nast, Condé. «Ecologista y políglota: así es Lilith, la hija de Jorge Verstrynge y nueva secretaria de Estado de Podemos» (en espanyol europeu). Vanity Fair, 14-06-2021. [Consulta: 24 juliol 2022].
* ↑ «Qui és Lilith Verstrynge, la madrilenya que Podem vol imposar de 4 a la llista dels comuns?». Redacció. Vilaweb, 10-06-2023. [Consulta: 11 juny 2023].
* ↑ «Lilith Verstrynge, una líder con pedigrí educada en la Sorbona».
* ↑ «Lilith Verstrynge, nueva secretaria de Organización de Podemos».
* ↑ «Cómo Lilith Verstrynge ha pasado de ser "Barbie" en TV a la sombra de Belarra al frente de Podemos».
* ↑ RTVE.es/AGENCIAS. «Lilith Verstrynge será la nueva secretaria de Estado para la Agenda 2030» (en castellà). RTVE.es, 22-07-2022. [Consulta: 24 juliol 2022].
* ↑ Martiarena, Asier. «La número tres de Podemos abandona todos sus cargos y Sumar gana un escaño» (en castellà). La Vanguardia, 26-01-2024. [Consulta: 28 gener 2024].